сила при същите условия.
 Член 9
 Поверителност
 Информацията, съобщена или придобита под някаква форма съгласно настоящото приложение, подлежи на професионална тайна и защита по същия начин, както подобна информация е под защитата на украинското законодателство и съответните разпоредби, приложими за институциите на ЕС. Такава информация може да се свежда до знанието единствено на лица от институциите на ЕС, държавите членки или Украйна, чиито служебни задължения изискват те да са запознати с нея, и не може да се използва за други цели, освен за осигуряване на ефективна защита на финансовите интереси на страните по споразумението.
 Член 10
 Защита на данните
 1.
 Предаването на лични данни се извършва единствено ако такова предаване е необходимо за изпълнение на настоящото споразумение от компетентните органи на Украйна или на ЕС. При предаване, обработка или работа с лични данни по конкретен случай в съответствие с член 15 компетентните органи на Украйна съблюдават законодателството на Украйна в тази област, а органите на ЕС съблюдават разпоредбите на Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни.
 2.
 По-специално за такова предаване се прилагат стандартите на Конвенцията за защита на лицата при автоматизираната обработка на лични данни, подписана на 28 януари 1981 г. (ETS No 108) и допълнителния протокол към нея по отношение на надзорните органи и трансграничните потоци от данни, подписан на 8 ноември 2001 г. (ETS No 181).
 3.
 Освен това се прилагат и следните принципи:
 а)
 както предаващият орган, така и приемащият орган предприемат всички разумни мерки, за да гарантират по подходящ начин коригирането, заличаването или блокирането на лични данни в случаите, когато обработването им не съответства на разпоредбите на настоящия член, по-специално поради това, че данните не са адекватни, съответстващи и точни или че са прекомерни по отношение на целта на обработването. Това включва уведомяването на другата страна по споразумението за всяка корекция, заличаване или блокиране;
 б)
 при поискване приемащият орган информира предаващия орган относно използването на съобщените данни и за постигнатите вследствие на това резултати;
 в)
 лични данни могат да бъдат предавани само на компетентните органи. По-нататъшното предаване на други органи изисква предварителното съгласие на предаващия орган;
 г)
 предаващият и приемащият орган са задължени да направят писмен запис на предаването и приемането на лични данни.
 ПРИЛОЖЕНИЕ XLIV КЪМ ДЯЛ VI
 ФИНАНСОВО СЪТРУДНИЧЕСТВО С РАЗПОРЕДБИ ЗА БОРБА С ИЗМАМИТЕ
 Украйна се ангажира с постепенното сближаване на своето законодателство с посоченото по-долу законодателство на ЕС в установените срокове:
 —
 Конвенция на ЕС за защитата на финансовите интереси на Европейските общности от 26 юли 1995 г.
 —
 Член 1 – Общи разпоредби, определения;
 —
 Член 2, параграф 1 като се вземат необходимите мерки за гарантиране, че деянието, посочено в член 1, както и съучастието, подбудителството или опитът да бъде извършено деянието, посочено в член 1, параграф 1, ще бъдат наказуеми с ефективни, съразмерни и възпиращи наказания;
 —
 Член 3 – Наказателна отговорност на управители на търговски дружества.
